b'\n_START_ARTICLE_\nJalmari Kauppala\n_START_PARAGRAPH_\nHjalmar (Jalmari) Kauppala, sukunimi vuoteen 1919 saakka Wainio (13. maaliskuuta 1883 Hausj\xc3\xa4rvi \xe2\x80\x93 23. tammikuuta 1933 Helsinki) oli suomalainen opettaja, helluntaiher\xc3\xa4tyksen saarnaaja ja uskonnollinen kirjailija.\n_START_SECTION_\nHenkil\xc3\xb6tiedot\n_START_PARAGRAPH_\nKauppalan vanhemmat olivat maanviljelij\xc3\xa4 Juho (Johan) Kauppala ja Loviisa Kauppala. H\xc3\xa4n p\xc3\xa4\xc3\xa4si ylioppilaaksi Porvoon yhteiskoulusta 1903 ja suoritti Helsingin yliopistossa teologian prelimin\xc3\xa4\xc3\xa4ritutkinnon 1906. Kauppala oli naimisissa Henni Paanasen kanssa. Pariskunnan poika, automyyj\xc3\xa4 Martti Tapani Gabriel (s. 1914), kaatui talvisodassa reservin v\xc3\xa4nrikkin\xc3\xa4 Kannaksen Hatjalahden J\xc3\xa4\xc3\xa4k\xc3\xa4rikodinniemess\xc3\xa4 5. helmikuuta 1940 vihollisen suorasuuntaustykin t\xc3\xa4ysosumasta.'